
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Izhodišča za obisk ministra za gospodarstvo, delo in šport dr. Anžeta Logarja v Berlinu, Nemčija, od 24. do 26. novembra 2026 – predlog za obravnavo

	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na …. seji dne …. pod točko …. sprejela naslednji 

SKLEP:

1. Vlada Republike Slovenije je sprejela Izhodišča za obisk ministra za gospodarstvo, delo in šport dr. Anžeta Logarja v Berlinu, Nemčija, od 24. do 26. novembra 2026.

2. Vlada Republike Slovenije je določila delegacijo Republike Slovenije v sestavi:
· dr. Anže Logar, minister za gospodarstvo, delo in šport, vodja delegacije,
· Luka Mihalič, Kabinet ministra, Ministrstvo za gospodarstvo, delo in šport, član delegacije,
· Žan Kolman, Kabinet ministra, Ministrstvo za gospodarstvo, delo in šport, član delegacije,
· Petra Grilc, vodja Službe za evropske zadeve in mednarodno sodelovanje, Ministrstvo za gospodarstvo, delo in šport, članica delegacije.

3. Delegacijo s strani Veleposlaništva Republike Slovenije v Berlinu spremlja dr. Ana Polak Petrič, veleposlanica.




                                                                               mag. Janja Garvas
                                                                                                    GENERALNA SEKRETARKA


Priloga:
· Izhodišča za obisk ministra za gospodarstvo, delo in šport dr. Anžeta Logarja v Berlinu, Nemčija, od 24. do 26. novembra 2026 – predlog za obravnavo

Sklep prejmejo:
· Ministrstvo za gospodarstvo, delo in šport,
· Ministrstvo za zunanje in evropske zadeve,
· Ministrstvo za finance, 
· Služba Vlade Republike Slovenije za zakonodajo, 
· Generalni sekretariat Vlade Republike Slovenije,
· Urad Vlade Republike Slovenije za komuniciranje.



	2. Osebe, odgovorne za strokovno pripravo in usklajenost gradiva:

	Petra Grilc, vodja Službe za evropske zadeve in mednarodno sodelovanje, Ministrstvo za gospodarstvo, delo in šport

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	/

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/




	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Kratka obrazložitev
Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije. Skupni stroški prevozov, nočitev, dnevnic in ostalih povezanih izdatkov znašajo približno 5.000,00 EUR.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
dr. Anže Logar 
MINISTER

Po pooblastilu št 0204-2/2026-2180-31 z dne 29. 6. 2026
mag. Katja Koren
državna sekretarka








Izhodišča za obisk ministra za gospodarstvo, delo in šport dr. Anžeta Logarja v Berlinu, Nemčija, od 24. do 26. novembra 2026

1. Namen obiska

Minister za gospodarstvo, delo in šport dr. Anže Logar (v nadaljnjem besedilu: minister Logar) se bo z obiskom v Nemčiji odzval na vabilo, da se kot gostujoči govorec udeleži letne mednarodne konference z naslovom »Strateške izbire Evrope«, ki bo potekala v Berlinu v Nemčiji 25. novembra 2026. 

Omenjena konferenca je ena najpomembnejših mednarodnih konferenc s področja zunanje politike, varnosti, gospodarstva in globalnih izzivov. Organizira jo Chatham House (Royal Institute of International Affairs), ugledni britanski raziskovalni inštitut s sedežem v Londonu, ustanovljen leta 1920, v sodelovanju z evropskimi partnerji. Konferenca združuje oblikovalce politik, predstavnike gospodarstva, akademske sfere in civilne družbe ter je namenjena razpravi o ključnih evropskih strateških vprašanjih, vključno z varnostjo in obrambo, gospodarsko konkurenčnostjo, trgovino, tehnologijo in vlogo Evrope v svetu. Osrednja tema tokratne konference je krepitev evropske strateške avtonomije in vloge Evrope v spreminjajočem se mednarodnem okolju. Razprave bodo osredotočene na vprašanja evropske varnosti in obrambe, geopolitične izzive, gospodarsko konkurenčnost, tehnološki razvoj ter sodelovanje Evrope z državami drugih regij sveta. 

Konferenca se bo odvila v Nemčiji, ki je najpomembnejša gospodarska partnerica Slovenije. Državi povezuje močno prijateljstvo in strateško zavezništvo, obe gospodarstvi sta medsebojno zelo močno prepleteni. Namen obiska ministra Logarja v Nemčiji je zato tudi nadaljnja krepitev gospodarskega sodelovanja in identifikacija novih priložnosti za sodelovanje med državama.
 
2. Program obiska

Minister Logar bo v Nemčijo pripotoval v torek, 24. novembra, v večernih urah.  V sredo, 25. novembra, se bo udeležil Chatham House konference, kjer bo kot govornik nastopil na eni od osrednjih razprav, z naslovom »Oblikovanje tretjega gospodarskega pola: kakšna je vloga Evrope?«. Ta bo obravnavala položaj Evrope v vse bolj razdrobljenem svetovnem gospodarstvu ter njeno vlogo pri oblikovanju samostojnega gospodarskega in političnega pola ter bo osredotočena na vprašanja krepitve evropske konkurenčnosti, gospodarske odpornosti in strateške avtonomije, prihodnjega razvoja odnosov z Združenimi državami Amerike, Kitajsko in državami globalnega juga ter na izzive in priložnosti za dolgoročni razvoj evropskega gospodarstva. 
 
Ob robu konference bo minister predvidoma opravil več bilateralnih pogovorov z najvišjimi predstavniki nemške vlade in gospodarstva. Ta del programa je še v pripravi in usklajevanju med vsemi sodelujočimi. Obisk v Nemčiji se bo zaključil v četrtek, 26. novembra.

3. Stališče

Minister bo na konferenci sodeloval na panelni razpravi »Oblikovanje tretjega gospodarskega pola: kakšna je vloga Evrope?«. Razprava bo namenjena obravnavi možnosti za krepitev vloge Evrope kot samostojnega gospodarskega pola v vse bolj razdrobljenem mednarodnem gospodarskem okolju. Poseben poudarek bo namenjen vprašanju koristi, ki bi jih takšen razvoj prinesel Evropi, možnostim širšega gospodarskega povezovanja s partnericami iz Celovitega in progresivnega sporazuma o čezpacifiškem partnerstvu (CPTPP), potrebnim reformam za krepitev evropske konkurenčnosti ter oceni dosedanjih reformnih predlogov iz poročil Enrica Lette in Maria Draghija. Razprava bo obravnavala tudi prilagoditve evropskih trgovinskih, razvojnih in podnebnih politik, ki bi lahko prispevale k oblikovanju močnejšega in vplivnejšega evropskega gospodarskega pola.

Slovenija podpira krepitev položaja Evropske unije (EU) kot pomembnega gospodarskega in političnega akterja v svetu. Pri tem ne gre za vzpostavljanje alternative obstoječim zavezništvom, temveč za krepitev sposobnosti EU, da samostojno uresničuje svoje interese in vrednote ter učinkovito odgovarja na globalne izzive. Slovenija podpira tudi krepitev gospodarskih partnerstev EU s podobno mislečimi državami in regionalnimi povezavami, vključno z državami članicami Celovitega in progresivnega sporazuma o čezpacifiškem partnerstvu (CPTPP). Diverzifikacija trgovinskih tokov, odporne dobavne verige ter odprti in pošteni trgovinski odnosi so pomembni dejavniki za ohranjanje konkurenčnosti evropskega gospodarstva ter zmanjševanje strateških odvisnosti.

Slovenija ocenjuje, da so za dolgoročno krepitev konkurenčnosti EU potrebna večja vlaganja v raziskave, razvoj, digitalizacijo, umetno inteligenco, napredne tehnologije in znanja prihodnosti. Obenem je treba zagotoviti ustrezne pogoje za razvoj inovativnih, malih in srednjih podjetij, učinkovitejši dostop do financiranja ter hitrejši prenos raziskovalnih dosežkov v gospodarstvo. Pomemben prispevek k temu predstavljajo tudi prizadevanja za poglobitev enotnega trga, krepitev kapitalske unije ter odpravo neupravičenih administrativnih in regulativnih ovir, ki zavirajo rast, inovacije in produktivnost evropskega gospodarstva.

EU mora za ohranitev svoje globalne konkurenčnosti in gospodarske odpornosti nadaljevati prizadevanja za krepitev notranjega trga ter hkrati razvijati uravnotežene gospodarske odnose z Združenimi državami Amerike in Kitajsko. Ob tem je pomembno tudi poglabljanje sodelovanja z državami globalnega juga na področjih trgovine, investicij, trajnostnega razvoja, digitalne preobrazbe in zelenega prehoda. Takšen pristop bo EU omogočil krepitev njene vloge v mednarodnem gospodarskem okolju ter prispeval k oblikovanju odprtega, vključujočega in na pravilih temelječega globalnega gospodarstva.

Slovenija poudarja, da morajo biti podnebne in okoljske politike zasnovane tako, da hkrati prispevajo k doseganju okoljskih ciljev in krepitvi konkurenčnosti evropskega gospodarstva. Prehod v podnebno nevtralno in krožno gospodarstvo predstavlja priložnost za razvoj novih tehnologij, inovacij, kakovostnih delovnih mest in trajnostne gospodarske rasti. Zato je pomembno, da evropski regulativni okvir zagotavlja predvidljivo poslovno okolje ter spodbuja naložbe v čiste tehnologije, energetsko učinkovitost in trajnostne rešitve. Le s povezovanjem gospodarske konkurenčnosti in trajnostnega razvoja bo EU lahko ohranila svojo globalno vlogo ter uspešno odgovorila na izzive zelenega in digitalnega prehoda.

[bookmark: _Hlk226710558]Pogovori ob robu konference bodo namenjeni nadaljnji krepitvi bilateralnega sodelovanja med Slovenijo in Nemčijo. Zvezna republika Nemčija je najpomembnejša gospodarska partnerica Slovenije in ključna strateška zaveznica. Že vrsto let sodi med najpomembnejše ciljne trge slovenskega izvoza. Zaradi tesne vpetosti slovenskih podjetij v nemške dobavne verige ima sodelovanje z Nemčijo strateški pomen za konkurenčnost, stabilnost in nadaljnji razvoj slovenskega gospodarstva. V 2025 je bila Nemčija 2. najpomembnejši zunanjetrgovinski partner Slovenije, 2. po obsegu storitvene menjave, 4. največji investitor v slovensko gospodarstvo (2. po izvorni državi investitorja) ter 1. tuji trg v turizmu tako po prihodih kot po nočitvah. 

Po podatkih SURS, ki vključujejo posle oplemenitenja, je vrednost blagovne menjave med Slovenijo in Nemčijo v letu 2025 znašala 14,4 mlrd EUR in se je glede na leto 2024 zmanjšala za 1,9 %. Izvoz iz Slovenije v Nemčijo je v 2025 znašal 7,3 mlrd EUR (-0,6 % glede na 2024), uvoz iz Nemčije v Slovenijo pa 7,1 mlrd EUR (-3,2 % glede na 2024). Slovenija je v blagovni menjavi z Nemčijo v letu 2025 beležila presežek v višini 169,7 mio EUR. Najbolj intenzivne trgovinske odnose ima  Slovenija s tremi najrazvitejšimi nemškimi zveznimi deželami: Bavarsko, Baden–Württembergom in Severnim Porenjem–Vestfalijo, s katerimi Slovenija ustvarja skoraj 60 % celotne blagovne menjave z Nemčijo.  

Skupna vrednost storitvene menjave je znašala 2,55 mrd EUR, kar je za 0,4 % več kot leto prej. Izvoz storitev je leta 2025 dosegel 1,6 mlrd EUR, uvoz storitev pa 909 mio EUR. Nemške neposredne naložbe v Sloveniji so v 2025 dosegle 2,075 mrd EUR (+5,58 % glede na leto prej) in Nemčijo uvrščajo na 4. mesto med tujimi investitorji (za Avstrijo, Luksemburgom in Švico). Slovenske naložbe v Nemčijo so dosegle 226,1 mio EUR (+3,15 %), kar uvršča Nemčijo kot 9. najpomembnejšo destinacijo slovenskih naložb.

Možnosti za nadaljnjo krepitev bilateralnega sodelovanja so številne, nekatere so že opredeljene v Skupnem akcijskem načrtu sodelovanja med Republiko Slovenijo in ZRN (2025-2028), ki je bil podpisan v letu 2025. Prihodnje sodelovanje se vse bolj premika iz klasičnih dobavnih verig v področja visoke tehnologije, vesolja, umetne inteligence, kvantnih tehnologij, obrambe, energetike ter startup in inovacijskih ekosistemov. Pogovori ministra Logarja z nemškimi sogovorniki bodo namenjeni identifikaciji in definiranju novih področij sodelovanja ter nadaljnji poglobitvi strateškega partnerstva.

4. Sestava delegacije

Sestava delegacije je sledeča:
· dr. Anže Logar, minister za gospodarstvo, delo in šport, vodja delegacije;
· Luka Mihalič, Kabinet ministra, Ministrstvo za gospodarstvo delo in šport, član delegacije;
· Žan Kolman, Kabinet ministra, Ministrstvo za gospodarstvo delo in šport, član delegacije;
· Petra Grilc, vodja Službe za evropske zadeve in mednarodno sodelovanje, članica delegacije.

5.   Okvirni stroški

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije. Predvideni stroški prevozov, nočitev, dnevnic in ostalih povezanih izdatkov znašajo približno 5.000,00 EUR.




